ประกาศกระทรวงมหาดไทยประกาศกระทรวงมหาดไทยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลหนองไผ่ตำบลชุมแพและตำบลไชยสอ อำเภอชุมแพ จังหวัดขอนแก่น อาศัยอำนาจตามความในมาตรา ๑๓แห่งพระราชบัญญัติควบคุมอาคาร พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของอธิบดีกรมโยธาธิการและผังเมืองจึงออกประกาศกระทรวงมหาดไทยไว้ดังต่อไปนี้ข้อ ๑ ในประกาศกระทรวงมหาดไทยนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้ประโยชน์เพื่อการพาณิชยกรรมในอาคารหลังเดียวหรือหลายหลังที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตรขึ้นไปแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่ใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑หมายความว่า พื้นที่บริเวณดังต่อไปนี้ทิศเหนือเป็นเส้นตั้งฉากกับทางหลวงแผ่นดินหมายเลข ๒๒๘ไปทางทิศตะวันตกเฉียงเหนือเป็นระยะทาง ๑,๐๐๐ เมตรและเส้นตั้งฉากไปทางทิศตะวันออกเฉียงใต้จนบรรจบห้วยบั้งทิง ฝั่งตะวันออกตรงจุดที่อยู่ห่างจากหลักเขตเทศบาลที่ ๒ ตามแนวทางหลวงแผ่นดินหมายเลข ๒๒๘ ระยะ๒,๐๐๐ เมตรทิศตะวันออก เลียบแนวห้วยบั้งทิง ฝั่งตะวันออกแนวเขตเทศบาล เส้นขนานระยะ ๘๐๐ เมตร กับทางหลวงแผ่นดินหมายเลข ๑๒ (ถนนมะลิวัลย์)ฟากเหนือ บรรจบเส้นตั้งฉากระยะ ๘๐๐ เมตร กับศูนย์กลางทางหลวงแผ่นดินหมายเลข ๑๒(ถนนมะลิวัลย์) ฟากเหนือตรงจุดที่ห่างจากกึ่งกลางสะพานข้ามห้วยบั้งทิงไปทางทิศตะวันออกเฉียงใต้ตามแนวทางหลวงแผ่นดินหมายเลข ๑๒ (ถนนมะลิวัลย์) ระยะ ๑,๒๐๐ เมตรและเส้นตรงไปทางทิศตะวันตกเฉียงใต้ จนบรรจบเส้นตั้งฉากระยะ ๕๐๐ เมตรกับศูนย์กลางทางหลวงแผ่นดินหมายเลข ๒๐๑ ฟากตะวันออกทิศใต้เป็นเส้นตั้งฉากกับศูนย์กลางทางหลวงแผ่นดินหมายเลข ๒๐๑ (ถนนมะลิวัลย์)ไปทางทิศตะวันออกเฉียงเหนือระยะ ๕๐๐ เมตร และไปทางทิศตะวันตกเฉียงใต้ ระยะ ๕๐๐เมตร ตรงจุดที่อยู่ห่างจากหลักเขตเทศบาลหลักที่ ๔ ตามแนวทางหลวงแผ่นดินหมายเลข ๒๐๑ระยะ ๖๐๐ เมตร และเป็นเส้นตรงไปทางทิศตะวันตกเฉียงเหนือจนบรรจบหลักเขตเทศบาลหลักที่ ๖ทิศตะวันตก เลียบแนวเขตเทศบาลไปทางทิศเหนือจนบรรจบหลักเขตเทศบาล หลักเขตที่ ๑ และเป็นเส้นตรงไปทางทิศตะวันออกเฉียงเหนือจนบรรจบจุดเริ่มต้นเว้นแต่พื้นที่บริเวณที่ ๒บริเวณที่ ๒หมายความว่า พื้นที่บริเวณดังต่อไปนี้๒.๑ ทิศเหนือจดเส้นตั้งฉากกับศูนย์กลางทางหลวงแผ่นดินหมายเลข ๒๒๘ตรงจุดที่อยู่ห่างจากศูนย์กลางถนนประชาอุทิศบรรจบกับศูนย์กลางทางหลวงแผ่นดินหมายเลข๒๒๘ ไปทางทิศเหนือตามแนวทางหลวงแผ่นดินหมายเลข ๒๒๘ เป็นระยะ ๓๐๐ เมตรทิศตะวันออก จดทางหลวงแผ่นดินหมายเลข ๒๒๘ฟากตะวันตกทิศใต้ จดถนนประชาอุทิศ ฟากเหนือทิศตะวันตก จดเส้นขนานระยะ ๖๐๐เมตรกับศูนย์กลางทางหลวงแผ่นดินหมายเลข ๒๒๘๒.๒ ทิศเหนือ จดถนนมีชัย ๑ ฟากใต้ทิศตะวันออก จดถนนสันติสุข ๑ ฟากตะวันตกทิศใต้ จดถนนประสิทธิ์ไพศาล ฟากเหนือทิศตะวันตก จดทางหลวงแผ่นดินหมายเลข ๒๒๘ฟากตะวันออก๒.๓ ทิศเหนือ จดถนนประชาอุทิศ ฟากใต้ทิศตะวันออก จดทางหลวงแผ่นดินหมายเลข ๒๒๘ฟากตะวันตกทิศใต้ จดทางหลวงแผ่นดินหมายเลข ๑๒(ถนนมะลิวัลย์) ฟากเหนือทิศตะวันตก จดเส้นขนานระยะ ๖๐๐ เมตรกับศูนย์กลางทางหลวงแผ่นดินหมายเลข ๒๒๘๒.๔ ทิศเหนือ จดถนนพัฒนา ๑ ฟากใต้ทิศตะวันออก จดถนนประชาอุทิศพัฒนาฟากตะวันตกทิศใต้ จดถนนประชาอุทิศ ๓ ฟากเหนือทิศตะวันตก จดถนนสันติสุข ๑ ฟากตะวันออก๒.๕ ทิศเหนือ จดถนนเทศบาลสามัคคี ฟากใต้ทิศตะวันออก จดเส้นขนานระยะ ๓๐๐ เมตรกับศูนย์กลางถนนประชาอุทิศพัฒนาทิศใต้ จดทางหลวงแผ่นดินหมายเลข ๑๒(ถนนมะลิวัลย์) ฟากเหนือทิศตะวันตก จดถนนประชาอุทิศพัฒนา ฟากตะวันออก๒.๖ ทิศเหนือ จดทางหลวงแผ่นดินหมายเลข ๑๒(ถนนมะลิวัลย์) ฟากใต้ทิศตะวันออก จดเส้นขนาน ระยะ ๓๐๐ เมตรกับศูนย์กลางถนนข้างวัดหนองใส และถนนศรีโพนทอง ฟากตะวันตกทิศใต้ จดทางหลวงแผ่นดินหมายเลข ๒๐๑ ฟากเหนือทิศตะวันตก จดถนนสาธารณะไม่ปรากฏชื่อ ฟากตะวันออกเส้นตรงที่ลากต่อจากถนนสาธารณะไม่ปรากฏชื่อ ฟากตะวันออกไปทางทิศตะวันออกเฉียงเหนือเส้นตั้งฉากที่ลากจากถนนราษฎร์พัฒนาไปทางทิศใต้ตรงจุดที่อยู่ห่างจากถนนราษฎร์พัฒนาบรรจบกับถนนข้างวัดหนองใสไปตามแนวถนนราษฎร์พัฒนาเป็นระยะ๔๐๐ เมตรและถนนข้างวัดหนองใส ฟากตะวันออก๒.๗ ทิศเหนือ จดเส้นตรงที่ลากต่อจากถนนสำราญ ๒ฟากเหนือ ตรงจุดถนนสำราญ ๒ บรรจบกับถนนสำราญวารีไปทางทิศตะวันตกจนบรรจบกับถนนชายทุ่ง ฟากตะวันออกทิศตะวันออก จดถนนสำราญวารี ฟากตะวันตกทิศใต้ จดถนนนาโพธิ์ ฟากตะวันออกทิศตะวันตก จดถนนนาโพธิ์ ฟากตะวันออกเส้นตรงที่ลากต่อจากถนนนาโพธิ์ ฟากตะวันออก ไปบรรจบกับคลองส่งน้ำชลประทานฝั่งตะวันออก และลำรางสาธารณะไม่ปรากฏชื่อ ฝั่งตะวันออก๒.๘ ทิศเหนือ จดโรงเรียนชุมแพ วัดโพธารามสันติธรรมเส้นตรงที่ลากต่อจากถนนสำราญ ๒ ฟากใต้ ไปทางทิศตะวันออกและเส้นตรงที่ลากตั้งฉากกับทางหลวงแผ่นดินหมายเลข ๒๐๑ ฟากตะวันตกไปทางทิศตะวันตกเฉียงใต้ตรงจุดที่อยู่ห่างจากจุดบรรจบระหว่างถนนราษฎร์พัฒนากับทางหลวงแผ่นดินหมายเลข ๒๐๑ไปทางทิศใต้ตามแนวทางหลวงแผ่นดินหมายเลข ๒๐๑ เป็นระยะ ๔๕๐ เมตรทิศตะวันออก จดทางหลวงแผ่นดินหมายเลข ๒๐๑ฟากตะวันออกทิศใต้ จดถนนโนนศิลา ฟากเหนือ เส้นขนานระยะ ๕๐เมตรกับแนวศูนย์กลางสายส่งศักย์สูง ถนนนาโพธิ์และวัดนาโพธิ์ ฟากเหนือทิศตะวันตก จดถนนสำราญวารี ฟากตะวันออกทั้งนี้ ไม่รวมถึงสถานที่ราชการ สถาบันการศึกษาศาสนสถาน และอ่างเก็บน้ำโสกสำอางค์ทั้งนี้ ตามแผนที่ท้ายประกาศกระทรวงมหาดไทยนี้ข้อ ๒ให้กำหนดพื้นที่บางส่วนในท้องที่ตำบลหนองไผ่ ตำบลชุมแพ และตำบลไชยสออำเภอชุมแพ จังหวัดขอนแก่น ภายในบริเวณแนวเขตตามแผนที่ท้ายประกาศกระทรวงมหาดไทยนี้เป็นบริเวณห้ามก่อสร้างอาคารชนิดและบางประเภทดังต่อไปนี้(ก) ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง(ข) ภายในบริเวณที่ ๒ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งเว้นแต่อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตร แต่ไม่เกิน ๑,๐๐๐ ตารางเมตรแต่ทั้งนี้จะต้องเป็นไปตามข้อกำหนดดังต่อไปนี้(๑)ที่ดินแปลงที่ตั้งอาคารจะต้องอยู่ติดถนนสาธารณะที่มี ช่องทางจราจรไม่น้อยกว่า ๔ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า(๒)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร(๓)มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๓(๔)มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕(๕) มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐(๖) มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๗) มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๘) อาคารที่มีความสูงเกิน ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน สถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙) มีที่จอดรถยนต์ไม่น้อยกว่า ๑ คันต่อพื้นที่อาคาร ๒๐ ตารางเมตร เศษของ ๒๐ ตารางเมตร ให้คิดเป็น ๒๐ ตารางเมตร(๑๐) ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าว ไม่น้อยกว่า ๑๐เมตรและสามารถขนย้ายมูลฝอยได้โดยสะดวกข้อ ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใดๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๔ประกาศกระทรวงมหาดไทยนี้มิให้ใช้บังคับแก่อาคารที่มีอยู่แล้วในพื้นที่ตามข้อ๒ ก่อนหรือในวันที่ประกาศกระทรวงมหาดไทยนี้ใช้บังคับแต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ประกาศกระทรวงมหาดไทยนี้มิให้ใช้บังคับแก่อาคารที่ได้รับอนุญาตหรือใบรับแจ้งการก่อสร้างดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ประกาศกระทรวงมหาดไทยนี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จแต่จะขอเปลี่ยนแปลงการอนุญาตหรือการแจ้งให้เป็นการขัดต่อประกาศกระทรวงมหาดไทยนี้ไม่ได้ข้อ ๖[๑]ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒ กันยายน พ.ศ. ๒๕๔๖ประมวล รุจนเสรีรัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทยฐิติพงษ์/พิมพ์๑๖พฤษภาคม ๒๕๕๐สุกัญญา/ตรวจ๒๒พฤษภาคม ๒๕๕๐[๑]ราชกิจจานุเบกษา เล่ม ๑๒๐ (เล่มที่ ๑)/ตอนพิเศษ ๑๐๑ ง/หน้า ๖๗/๔กันยายน ๒๕๔๖